ПРОЕКТ!

**Наредба за изменение и допълнение на Наредба № 41 от 4 август 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация**

*(обн., ДВ, бр. 73 от 2008 г., изм. и доп., бр. 51 от 2018 г.)*

**§ 1.** В чл. 2, ал. 1 се изменя така:

„(1) Водачите на моторни превозни средства, за управлението на които се изисква свидетелство за управление на моторно превозно средство от категории C1, C1E, C, CE, D1, D1E, D или DE, когато с тези превозни средства се извършват обществени превози, превози за собствена сметка или пътна помощ, трябва да отговарят на изискването за квалификация на водача и да притежават карта за квалификация на водача за съответната категория или сертификат за водач на моторно превозно средство за обществен превоз на товари по шосе“.

**§ 2.** В чл. 3 се правят следните изменения:

1. Алинея 1 с изменя така:

„(1) Карта за квалификация на водача, сертификат за водач на моторно превозно средство за обществен превоз на товари по шосе или свидетелство за управление на моторно превозно средство, в които е отразен хармонизираният код „95“ на Съюза, предвиден в приложение I към Директива 2006/126/ЕО, издадени от държава-член на Европейския съюз, се признават за документ удостоверяващ преминаването на начална квалификация или продължаващо обучение.“

2. В ал. 2 думите „чл. 14 на Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ, L 370/1985 г.)“ се заменят с „§ 6, т. 46 от Закона за движението по пътищата“.

3. В ал. 4 думите „ал. 1 и 2“ се заменят с „ал. 2 и 3“.

**§ 3.** В чл. 4 се правят следните изменения:

1. В ал. 1, т. 2 думите „кодът на Общността по чл. 10, параграф 2 от Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) № 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ, L 226/2003 г.) - Директива 2003/59/ЕО“ се заменят с „хармонизираният код „95“ на Съюза, предвиден в приложение I към Директива 2006/126/ЕО, отбелязан към съответните категории в свидетелството за управление“.

2. В ал. 2:

а) точка 2 се изменя така:

„2. при извършване на превоз на товари - със сертификат за водач на превозно средство, предвиден в Регламент (ЕО) № 1072/2009 на Европейския парламент и на Съвета от 21 октомври 2009 година относно общите правила за достъп до пазара на международни автомобилни превози на товари (ОВ, L 300 от 2009 г.), при условие че в него е отразен кодът „95“ на Съюза.“

б) точка 3 се отменя.

**§ 4.** В чл. 5 се правят следните изменения и допълнения:

1. Досегашният текст става ал. 1 и в нея:

а) в т. 2 думите „Министерството на извънредните ситуации“ се заменят със „Спешна медицинска помощ“, а думите „държавните предприятия „Строителство и възстановяване“, „Транспортно строителство и възстановяване“ и „Съобщително строителство и възстановяване“ и запетаята след тях се заличават;

б) в т. 3 след думата „ситуации“ се добавя „или включени в спасителни мисии, включително при управление на превозни средства, използвани за нетърговски превоз на хуманитарна помощ“;

в) в т. 6 думите „използвани за лична употреба, с нетърговска цел“ се заменят с „използвани за нетърговски превоз на пътници или товари“;

г) точка 7 се изменя така:

„7. за управлението на превозни средства, превозващи материали, оборудване или машини, необходими на водача за извършване на неговата работа при условие, че управлението на превозното средство не е основна дейност на водача;“

д) създава се т. 8:

„8. за управление на превозни средства, за които се изисква свидетелство за управление категория D1 или D и които се управляват без пътници от персонала за поддръжка към или от център за поддръжка, разположен в близост до най-близката база за поддръжка, използвана от транспортния оператор при условие че управлението на превозното средство не представлява основната дейност на водача на превозно средство“.

2. Създават се ал. 2 и 3:

„(2) Карта за квалификация на водача не се изисква за водачите на превозно средство, които се движат в селски райони с цел извършване на доставки за собствената си стопанска дейност и които не предлагат транспортни услуги, и превозът се извършва в редки случаи и не оказва въздействие върху безопасността на движението по пътищата.

(3) Карта за квалификация на водача не се изисква за водачите на превозни средства, използвани или наети без водач от селскостопански, градинарски, горскостопански, земеделски или рибарски предприятия за превоз на товари в рамките на тяхната собствена дейност, освен когато управлението е част от основната дейност на водача на превозното средство или когато управлението на превозното средство надвишава разстоянието 50 км от мястото на установяване на предприятието, което притежава или е наело превозното средство.“

**§ 5.** В чл. 6 се правят следните изменения:

1. Точка 1 се изменя така:

„1. превозни средства от категории С1 и С1Е - от водачи, навършили 18 години, които са придобили началната си квалификация в курсове за ускорено обучение по чл. 16, ал. 3;“

2. В т. 2 думите „С+Е“ се заменят с „СЕ“;

3. Точка 3 се изменя така:

„3. превозни средства от категории D1 и D1E - от водачи, навършили 21 години, които са придобили началната си квалификация в курсове за ускорено обучение по чл. 16, ал. 3;.

4. Точка 4 се изменя така:

„4. превозни средства от категории D и DE:

а) от водачи, навършили 21 години, които са придобили началната си квалификация в курсове за ускорено обучение по чл. 16, ал. 3 при извършване на превози по автобусни линии, чийто маршрут на движение е до 50 km или които са придобили началната си квалификация в курсове за обучение по чл. 16, ал. 2;

б) от водачи, навършили 23 години, които са придобили началната си квалификация в курсове за ускорено обучение по чл. 16, ал. 3.“

**§ 6.** В чл. 7 се правят следните изменения и допълнения:

1. В ал. 1 думата „общообразователни“ се заличава.

2. В ал. 2 се създава изречение второ:

„Съдържанието на обучението, учебните планове и основните организационно-методически указания за обучението на водачите се определят с учебна документация, утвърдена от изпълнителния директор на Изпълнителна агенция „Автомобилна администрация“.“

3. Алинея 4 се изменя така:

„(4) Лицето по ал. 1 трябва да разполага с учебен кабинет, преподаватели, учебни площадки, превозни средства, средства за провеждане на практически упражнения, учебни помагала, дидактически материали и ако са налични със симулатори за управление на МПС от съответната категория, които осигуряват извършването на обучението и спазването на учебната документация за обучение на кандидатите за придобиване на карта за квалификация на водача по ал. 2.“

4. Създава се ал. 5:

„(5) Лицата по ал. 1 извършват обучението само с преподаватели, в учебен кабинет, на учебна площадка и с учебни МПС, включени в списъка към удостоверението, издадено за съответния учебен център.“

**§ 7.** В чл. 8 се правят следните изменения и допълнения:

1. Алинея 1 се изменя така:

„(1) За вписване в регистъра по чл. 7, ал. 3 лицата по чл. 7, ал. 1 подават заявление по образец (приложение № 3) до изпълнителния директор на Изпълнителна агенция „Автомобилна администрация“, заплащат държавна такса и прилагат следните документи:

1. документ, удостоверяващ регистрация по законодателството на държава-член на Европейския съюз, или на друга държава - страна по Споразумението за Европейското икономическо пространство, преведен на български език, а за лицата на бюджетна издръжка - копие от акта за тяхното създаване;

2. адрес на помещенията, които се ползват за учебен кабинет и за учебните площадки, информация за собственика и основанието за ползването им от заявителя и брой места за обучаваните и преподавателя; ако документът, удостоверяващ право на собственост или право на ползване, не подлежи на вписване или не е вписан в имотния регистър, се представя копие от съответния документ;

3. списък на преподавателите по образец (Приложение № 4а);

4. свидетелства за съдимост на преподавателите като Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 3 в Министерството на правосъдието за заявените преподаватели, които са български граждани;

5. копие на дипломите за завършено образование на преподавателите, а за преподавателите по практическо обучение – и копие на свидетелството за професионална квалификация „Инструктор за обучение на водачи на моторно превозно средство“ - документите се представят, когато преподавателят се вписва за първи път в списъка към удостоверение за регистрация; Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 2 в Националния център за информация и документация за заявените лица, които притежават диплома, издадена от чуждестранни висши училища;

6. копие на трудова или осигурителна книжка, удостоверяващи професионалния опит на преподавателите по чл. 12, т. 4 и 5 - документът се представя за преподавател, който се вписва за първи път в списък към удостоверение за регистрация или за него липсват данни в информационната система, определена с наредбата по чл. 152, ал. 1, т. 3 от Закона за движението по пътищата; за доказване на професионалния опит на преподавателите по практическо обучение за съответната категория, Изпълнителна агенция „Автомобилна администрация“ чрез оправомощени длъжностни лица извършва служебна проверка в информационната система, определена с наредбата по чл. 152, ал. 1, т. 3 от Закона за движението по пътищата;

7. копие на свидетелствата за управление на МПС на преподавателите - документът се представя за преподавателите, които за първи път се вписват в списък към удостоверение или за преподавателите, в чиито свидетелства за управление на моторно превозно средство има промяна на данните след предходното им представяне в Изпълнителна агенция „Автомобилна администрация“;

8 списък на превозните средства, с които ще се извършва обучението, съдържащ регистрационния номер, марката, модела, идентификационния номер; в зависимост от изискванията към ППС за съответната категория списъкът съдържа и данни за:

а) автомобила:

– допустима максимална скорост;

– дължина;

– широчина;

– наличие на антиблокираща спирачна система;

– широчина и височина на товарното отделение;

– наличие на педал на съединителя;

б) ремаркето:

– дължина, широчина;

– широчина и височина на товарното отделение;

– наличие на антиблокираща спирачна система;

9. документ за извършена проверка на техническата изправност на превозното средство, с който се допуска за движение по пътищата, отворени за обществено ползване (за ППС, на което е издаден такъв документ от МВР); за превозни средства, които са преминали периодичен преглед в контролно технически пункт Изпълнителна агенция „Автомобилна администрация“ чрез оправомощени лица, извършва служебна проверка в системата, администрирана от агенцията;

10. копие на договор за наем или лизинг за превозните средства, с които ще се извършва обучението, когато не са собственост на лицето по чл. 7, ал. 1;

11. копие на застраховка на местата за сядане в превозните средства, с които ще се извършва обучението за категория С1 и С - всички места за сядане, за категория D1 и D - не по-малко от осем от местата за сядане“.

2. Алинея 2 се изменя така:

„(2) Лицата по чл. 7, ал. 1 прилагат към заявлението за извършване на регистрация освен документите по ал. 1 и учебна документация, по която ще извършват обучението, както и масив от изпитни въпроси, които ще бъдат включвани в тестовете и казуси за провеждане на изпитите за придобиване на начална квалификация. Учебната документация, масива от изпитни въпроси и казусите се представят в два еднообразни екземпляра, като единият се връща на заявителя след тяхното утвърждаване“.

3. Създава се ал. 2а:

„(2а) Лицата по чл. 7, ал. 1 прилагат към заявлението за извършване на регистрация, освен документите по ал. 1 и учебна документация, по която ще извършват обучението. Учебната документация се представя в два еднообразни екземпляра, като единият се връща на заявителя след нейното утвърждаване“.

4. Основният текст на ал. 3 се изменя така:

„(3) Учебната документация по ал. 2 и 2а съответства на изискванията, предвидени в Приложение № 3а от наредбата и съдържа:“

5. Алинея 7 се изменя така:

„(7) Масивът от изпитни въпроси по ал. 2 съдържа не по-малко от 1000 въпроса и не по-малко от 300 отворени въпроса за първата част на изпита, и не по-малко от 50 казуса за втората част на изпита. Изпитните въпроси трябва да обхващат всички теми от учебната документация, така че чрез тях да могат да се проверяват знанията на водачите“.

6. Създава се ал. 7а:

„(7а) Масивът от изпитни въпроси по ал. 2а съдържа не по-малко от 1000 въпроса и не по-малко от 300 отворени въпроса за първата част на изпита, и не по-малко от 50 казуса за втората част на изпита. Изпитните въпроси се утвърждават от изпълнителния директор на Изпълнителна агенция „Автомобилна администрация“. Въпросите трябва да обхващат всички теми от Приложение № 3а, така че чрез тях да могат да се проверяват знанията на водачите.“

7. Създава се ал. 8:

„(8) Копията на документите, които се прилагат към заявлението за издаване на удостоверение за регистрация или за изменение или допълнение в регистъра и в удостоверението за регистрация, се заверяват с подпис на управителя на лицето по чл. 7, ал. 1 или на упълномощено от него лице по реда на чл. 18 от Административнопроцесуалния кодекс (АПК), което прилага съответните документи за упълномощаване“.“

**§ 8.** В чл. 9, ал. 2 думите „и масива от изпитни въпроси“ се заличават и думата „наредбата“ се заменя с „наредбата, по образец съгласно Приложение № 9.“.

**§ 9.** В чл. 10 се правят следните изменения и допълнения:

1. В ал. 1 т. 5 се изменя така:

„5. данни за:

а) превозните средства, които ще бъдат използвани за провеждане на обучението;

б) преподавателите, които ще извършват обучението;

в) кабинетите, които ще бъдат използвани за провеждане на обучението;

г) учебните площадки, които ще бъдат използвани за провеждане на обучението.“

2. В ал. 3 думите „както и документ за платена такса“ се заменят с „и заплащат съответната държавна такса“.

3. Създават се ал. 5 и 6:

„(5) „Изпълнителна агенция „Автомобилна администрация“ предоставя достъп до информационната система, обслужваща дейността по обучението и изпитите за придобиване на удостоверение за професионална компетентност на преподавателите по теоретично обучение, включени в списъка към съответното удостоверение – за отразяване на присъствията и отсъствията на кандидатите. За всеки учебен център се предоставя по едно техническо устройство за всеки от преподавателите, включени в списъка към съответното удостоверение, за изпълнение на задълженията по чл. 15, ал. 3-5.

(6) Чрез информационната система по ал. 5 се генерират изпитните въпроси в зависимост от вида на изпита преди всеки изпит провеждан от лицата по чл. 7, ал. 1.“

**§ 10.** В чл. 12, т. 5 се изменя така:

„5. имат не по-малко 5 години професионален опит като водачи на моторно превозно средство за съответната категория или като преподаватели по управление на МПС при обучение на кандидати за придобиване на правоспособност от съответната категория, притежаващи свидетелство за професионална квалификация „Инструктор за обучение на водачи на моторно превозно средство“ - за преподавателите по практическо обучение“.

**§ 11.** Член 13 се изменя така:

„Чл. 13. (1) Пътните превозни средства, с които се провежда практическото обучение за придобиване на удостоверение за професионална компетентност, трябва да отговарят на изискванията към превозните средства от съответните категории, определени с наредбата по чл. 152, ал. 1, т. 4 от Закона за движението по пътищата“.

(2) Учебната площадка трябва да е с размери и оборудване, които позволяват извършването на обучение по темите и целите от учебната документация.

(3) Помещението, използвано за учебен кабинет, трябва да отговаря на следните изисквания:

1. да бъде собствено или наето;

2. да е оборудвано с не повече от 30 броя места за обучаваните и преподавателя, като са осигурени не по-малко от 1,5 m² площ от помещението за всеки обучаван и преподавателя;

3. да е оборудвано с технически средства за провеждане на обучението.

(4) В учебния кабинет се осигуряват:

1. табло или платно за писане с площ не по-малка от 0,7 м2;

2. работно място (катедра, маса) за преподавателя;

3. работно място за всеки обучаван.

(5) Учебният кабинет се оборудва с учебно-технически средства, за онагледяване на учебния процес и ако са налични със симулатори за управление на МПС от съответната категория съгласно изискванията на учебната документация за съответното обучение.“

**§ 12.** В чл. 14, ал. 4 числото „45“ се заменя с „60“.

**§ 13.** Член 15 се изменя така:

„Чл. 15. (1) Кандидатите за придобиване на начална квалификация или за усъвършенстване на познанията им (периодично обучение) се записват от учебните центрове в регистър, администриран от Изпълнителна агенция „Автомобилна администрация“ в системата по чл. 10, ал. 5 преди започване на обучението.

(2) Кандидатите за придобиване на начална квалификация или за усъвършенстване на познанията им (периодично обучение) при записване за обучение в учебния център подават декларация по образец (Приложение № 5а).

(3) Теоретичното обучение се провежда с предварително определена група или индивидуално. За провеждане на обучението учебният център изготвя в информационната система по чл. 10, ал. 5 график на занятията в кабинета, съгласно изискванията на учебната документация по чл. 8, ал. 2.

(4) Преди провеждане на индивидуално обучение се изготвя график за съответния кандидат, в който се вписват датите и часовете, на които ще се провежда периодичното обучение или датите и часовете, на които ще се провежда обучението за придобиване на начална квалификация, за всеки следващ период от седем дни.

(5) По време на обучението преподавателят по съответната тема/цел отразява в електронния дневник в информационната система по чл. 10, ал. 5 присъствията и отсъствията на кандидатите.

(6) Когато поради технически причини, независещи от учебния център, прекъсне свързаността с информационната система по чл. 10, ал. 5, се допуска обучението да продължи в режим на работа без свързаност със системата.

(7) След осигуряване на свързаност със системата данните по ал. 5 се отразяват автоматично в електронния дневник“.

**§ 14.** Създава се чл. 15а:

„Чл. 15а. (1) Граждани на държава-член на Европейския съюз се допускат до обучение за придобиване на начална квалификация, когато обичайното им пребиваване е в Република България.

(2) Граждани на държава, която не е член на Европейския съюз, се допускат до обучение за придобиване на начална квалификация или периодично обучение, ако са назначени на трудов договор в предприятие, което е установено в Република България. Водачите, които не са граждани на държава-член на Европейския съюз или на друга държава - страна по Споразумението за Европейското икономическо пространство или на Конфедерация Швейцария, за допускане до обучение трябва да притежават документ за продължително или постоянно пребиваване на територията на Република България, издаден съгласно Закона за българските лични документи.

(3) Граждани на държава-член на Европейския съюз се допускат до периодично обучение, когато обичайното им пребиваване е в Република България или ако са и на трудов договор в предприятие, което е установено в Република България.

(4) Свидетелство за управление на МПС, издадено от държава член на Европейския съюз или от друга държава - страна по Споразумението за Европейското икономическо пространство, или от Конфедерация Швейцария, се признава за документ за допускане до обучение по чл. 16, ал. 1 (като доказателство за притежавани категории).

(5) Свидетелство за управление на МПС, издадено от държава, която не е член на Европейския съюз или на друга държава - страна по Споразумението за Европейското икономическо пространство, или на Конфедерация Швейцария, се признава за документ за допускане до обучение за придобиване на начална квалификация в случаите, определени в чл. 161 от Закона за движението по пътищата.“

**§ 15.** В чл. 16 се правят следните изменения и допълнения:

1. В ал. 2 се създава изречение второ:

„Обучението се счита за преминато при присъствие на кандидата на не по-малко от 85 % от предвидените за всеки модул учебни часове.“

2. В ал. 3 се създава изречение второ:

„Обучението се счита за преминато при присъствие на кандидата на не по-малко от 85 % от предвидените за всеки модул учебни часове.“

3. В ал. 4 в края на изречение първо се добавя „или на симулатор за управление на МПС от съответната категория“.

**§ 16.** В чл. 17 се създава ал. 4:

„(4) „Когато кандидат е отсъствал от някоя от темите, той може да премине обучението допълнително - с друга група или като индивидуално обучение. Преди провеждане на индивидуално теоретично обучение лицето по чл. 7, ал. 1 или оправомощено от него лице вписва в информационната система по чл. 10, ал. 5 имената на кандидата, датите и часовете, на които ще се провежда обучението.“

**§ 17.** В чл. 18 се правят следните изменения и допълнения:

1. Алинея 1 се изменя така:

„(1) Периодичното обучение се провежда на всеки пет години с цел усъвършенстване и актуализиране на знанията на водачите свързани с тяхната работа. Обучението обхваща различни теми като задължително се засягат темите, свързани с безопасността на движението по пътищата, здравословните и безопасни условия на труд, намаляването на въздействието на управлението на превозни средства върху околната среда чрез оптимизация на разхода на гориво.“

2. В ал. 4 се създава изречение второ:

„Когато кандидат е отсъствал от някоя от темите, той може да премине обучението допълнително - с друга група или като индивидуално обучение. Преди провеждане на индивидуално теоретично обучение лицето по чл. 7, ал. 1 или оправомощено от него лице вписва в информационната система по чл. 10, ал. 5 имената на кандидата, датите и часовете, на които ще се провежда обучението.“

3. Създава се ал. 6:

„(6) В случай, че кандидатът реши да продължи обучението си в друг учебен център, преминатите до момента теми се вземат предвид.“

**§ 18.** В чл. 19 се правят следните изменения:

1. Алинея 1 се изменя така:

„(1) Управителят на лицето по чл. 7, ал. 1 или оправомощено от него лице отбелязва в информационната система по чл. 10, ал. 5, че кандидатите са преминали съответното периодично обучение. След успешното завършване на обучението лицето по чл. 7, ал. 1 издава на водача удостоверение за професионална компетентност за превоз на пътници или товари чрез информационната система по чл. 10, ал. 5. “

2. В ал. 2 думите „категориите или подкатегориите превозни средства С, С+Е, C1 или C1+E“ се заменят с „категориите превозни средства С, СЕ, C1 или C1E“, а думите „съответно подкатегории превозни средства“ и запетаята след тях се заличават.

3. В ал. 3 думите „категориите или подкатегориите превозни средства D, D+E, D1 или D1+E“ се заменят с „категориите превозни средства D, DE, D1 или D1E“, а думите „съответно подкатегории превозни средства“ и запетаята след тях се заличават.

**§ 19.** Създава се чл. 19а:

„Чл. 19а. (1) Лицата, получили удостоверение за регистрация за обучение на водачи за придобиване на начална квалификация и за усъвършенстване на познанията им, са длъжни да:

1. осигуряват провеждането на обучението на водачи за придобиване на начална квалификация или за усъвършенстване на познанията им в съответствие с условията и реда, определени в учебната документация и в тази наредба и спазването на изискванията на учебната документация за обучение на водачи за придобиване на начална квалификация и за усъвършенстване на познанията им по чл. 8, ал. 2 при извършване на обучението;

2. не допускат обучение на водачи за придобиване на начална квалификация или за усъвършенстване на познанията им:

а) в кабинет, който не отговаря на изискванията, определени в чл. 13, ал. 3 - 5;

б) с моторно превозно средство, което не отговаря на изискванията, определени в чл. 13, ал. 1 и 2;

в) с преподавател, който не отговаря на изискванията, определени в чл. 12;

г) на учебна площадка, която не отговаря на изискванията, определени в чл. 13, ал. 2.

3. осигуряват воденето на регистъра на водачите за придобиване на начална квалификация и за усъвършенстване на познанията им и на документацията в съответствие с изискванията на учебната документация по чл. 8, ал. 2 и на тази наредба;

4*.* своевременно да издават и водят съответните документи във връзка с обучението (вкл. електронни документи);

5. при организиране на обучението да спазват изискванията за:

а) дневната натовареност на обучаваните;

б) дневната натовареност на преподавателите;

6. да не допускат издаването на удостоверение на лице, което не е преминало необходимото обучение и/или не е положило успешно съответните изпити;

7. да не допускат нарушение при воденето на документите във връзка с обучението.

(2) Преподавателят, който провежда обучение на водачи за придобиване на начална квалификация и за усъвършенстване на познанията им, е длъжен:

1. при извършване на обучението да спазва изискванията на учебната документация за обучение на водачи за придобиване на начална квалификация и за усъвършенстване на познанията им по чл. 8, ал. 2;

2. да съставя документите във връзка с обучението;

3. да вписва своевременно данните във връзка с обучението;

4. да спазва определената дневна натовареност на преподавателите;

5. при провеждане на обучението да спазва:

а) изискването за дневната натовареност на обучаваните;

б) графика за провеждане на теоретичното обучение;

в) продължителността на учебните часове.“

**§ 20.** В чл. 20 се правят следните изменения и допълнения:

1. Алинея 2 се изменя така:

„(2) За провеждане на изпитите за придобиване на начална квалификация управителят на лицето по чл. 7, ал. 1 изготвя график в информационната система по чл. 10, ал. 5 с датите, броя на групите за изпити и часовете за провеждане на изпитите.“

2. Създават се ал. 3 и 4:

„(3) Графикът по ал. 2 се публикува в информационната система не по-късно от три дни преди провеждането му.

(4) Групите за провеждане на изпитите се формират чрез информационната система, като учебните центрове вписват имената на кандидатите и данните на лицата, които ще участват в комисията за провеждане на изпита. Вписването на кандидатите в групите за изпит се преустановява един ден преди деня на провеждане на изпита (в края на работния ден).“

**§ 21.** В чл. 22 се правят следните изменения:

1. В ал. 1 думата „компетентност“ се заменя с „квалификация“.

2. Алинея 2 се изменя така:

„(2) Броят на кандидатите, включени във всеки протокол, е в зависимост от броя на оборудваните места в кабинета. Протоколите се генерират от информационната система по чл. 10, ал. 5 преди всеки изпит и са съгласно Приложение № 5б.“

**§ 22.** В чл. 23 се правят следните изменения:

1. Алинея 2 се изменя така:

„(2) Първата част на изпита се състои в решаване на тест, включващ 60 въпроса с избор на верен отговор от няколко възможности и решаване на тест, съдържащ 20 отворени въпроса с посочване на отговор. Тестовете за всеки кандидат са индивидуални и обозначени с уникален номер. За решаването на тестовете на кандидатите се предоставят общо 120 минути.“

2. Алинея 3 се изменя така:

„(3) Втората част на изпита се състои в решаване на два казуса, съдържащи най-малко по 4 въпроса, като максималния брой точки от всички казуси е 40 точки. Казусите са индивидуални за всеки кандидат, изпитван през деня. За решаването на казусите на кандидатите се предоставят общо 120 минути.“

3. Алинея 4 се изменя така:

„(4) Изпитът е положен успешно, когато кандидатът е отговорил правилно на повече от 50 въпроса от теста и на 15 от отворените въпроси от теста за първата част и е получил не по-малко от 60 % от точките, предвидени за правилни отговори на казусите за втората част.“

4. Алинея 7 се изменя така:

„(7) Тестовете за провеждане на изпита се състоят от въпроси, включени в утвърдения от изпълнителния директор на Изпълнителна агенция „Автомобилна администрация“ масив от изпитни въпроси. Комбинацията от въпроси в един изпитен тест трябва да обхваща всички изучавани теми. Тестовете се генерират от информационната система по чл. 10, ал. 5 преди всеки изпит за всеки кандидат по отделно.“

**§ 23.** В чл. 24 се правят следните изменения и допълнения:

1. Алинея 2 се изменя така:

„(2) Кандидати, които не представят валиден документ за самоличност (лична карта, международен паспорт или свидетелство за управление), а за чужденците – документ за продължително или постоянно пребиваване на територията на Република България или които се явяват след началото на изпита, не се допускат до изпит.“

2. Създават се нови ал. 3 и 4:

„(3) За недопуснатите кандидати в протокола се отбелязва „не се допуска“ и се вписва причината за това.

(4) Лица, включени в протокола, които са се явили след приключване на проверката на самоличността на кандидатите, не се допускат до изпит. За тези лица и за лицата, които не са се явили, в протокола се отбелязва „не се е явил“.“

4. Досегашните ал. 3-6 стават съответно ал. 5-8.

5. Създава се ал. 9:

„(9) По време на теоретичния изпит освен комисията по чл. 20, ал. 1, определена за провеждане на теоретичните изпити и изпитваните, в кабинета могат да присъстват и служители на Изпълнителна агенция „Автомобилна администрация“, на които са възложени функции по осъществяване на методическо ръководство и контрол на дейността по провеждане на изпитите и лица, определени със заповед на изпълнителния директор на Изпълнителна агенция „Автомобилна администрация“.“

**§ 24.** В чл. 26 се правят следните изменения и допълнения:

1. В ал. 1 се създава изречение второ:

„Не се допуска използването на допълнителни материали (учебници, учебни помагала, записки и/или технически устройства)“.

2. Алинея 2 се изменя така:

„(2) При решаването на тестовете с избор на верен отговор от първата част на изпита верните отговори се отбелязват със знак „Х“. Корекция, изтриване, зачертаване на погрешно нанесен отговор и предварителни отбелязвания върху отговорите в изпитните тестове не се допускат“.

3. В ал. 3 се създава изречение второ:

„Кандидат, който веднъж е напуснал залата за изпит преди приключване на изпита, не се допуска повторно в същия изпит.“

4. В ал. 4 се създава изречение второ:

„За кандидат, който е отстранен от изпит, в протокола се записва „отстранен“.

5. Създава се ал. 5:

„(5) Председателят на комисията отразява в информационната система по чл. 10, ал. 5 данните, вписани в протокола за кандидатите, които не са допуснати или са отстранени от изпит, както и тези, които са напуснали изпита преди неговото изтичане.“

**§ 25.** В чл. 27, ал. 1 след думата „протокол“ се добавя „и в информационната система по чл. 10, ал. 5“.

**§ 26.** В чл. 28 се правят следните изменения:

1. В ал. 1 след думата „квалификация“ се добавя „чрез информационната система по чл. 10, ал. 5.“

2. В ал. 2 думите „категориите или подкатегориите превозни средства С, С+Е, C1 или C1+E“ се заменят с „категориите превозни средства С, СЕ, C1 или C1E“, а думите „съответно подкатегории превозни средства“ и запетаята след тях се заличават.

3. В ал. 3 думите „категориите или подкатегориите превозни средства D, D+E, D1 или D1+E“ се заменят с „категориите превозни средства D, DE, D1 или D1E“, а думите „съответно подкатегории превозни средства“ и запетаята след тях се заличават.

**§ 27.** Член 29 се изменя така:

„Чл. 29. (1) За издаване на карта за квалификация на водача, кандидатите подават заявление, което се попълва служебно и се подписва от тях. За издаване на карта за квалификация на водача се заплаща съответната държавна такса. Към заявлението се представят:

1. удостоверение за професионална компетентност;

2. валидно свидетелство за управление на МПС, когато документът не е издаден от Република България; за свидетелствата за управление на МПС, издадени от Република България, Изпълнителна агенция „Автомобилна администрация“ извършва служебна проверка в регистъра на българските документи за самоличност, воден в МВР;

3. документ за платена цена по чл. 30, ал. 1;

4. снимка – за водачи - граждани на държава, която не е член на Европейския съюз; като снимката трябва да отговаря на следните изисквания:

а) размер - 45/35 мм;

б) изобразеното на тях лице е заснето фронтално;

в) височината на изобразеното лице от брадата до върха на главата е между 25/35 мм.

(2) При подаване на заявление за издаване на карта за квалификация на водача от лице, което притежава карта за квалификация на водача или свидетелство за управление на МПС, в която е отразен хармонизираният код „95“ на Съюза, предвиден в приложение I към Директива 2006/126/ЕО, издадени от друга държава член на Европейския съюз, Изпълнителна агенция „Автомобилна администрация“ извършва служебна проверка.

(3) При подаване на заявление за замяна на карта за квалификация на водача поради повреда, загуба, унищожаване или кражба, освен съответните документи по ал. 1, се представят декларация по образец (Приложение № 7) и:

1. в случай на кражба - доказателство за уведомяване на съответните компетентни органи за извършената кражба;

2. в случай на унищожаване – доказателство от компетентен орган, удостоверяващ обстоятелството.

(4) Копия от представените документи по ал. 1, т. 2 и 4 се прилагат към заявлението.

(5) Заявлението по ал. 1 се съхранява за срока на валидност на картата.“

**§ 28.** Създават се чл. 29а - 29е:

„Чл. 29а. (1) Заявлението по чл. 29, ал. 1 за издаване на карта за квалификация на водача може да бъде подадено във всяко регионално звено на Изпълнителна агенция „Автомобилна администрация“ в областните градове или в седалището на Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5 или по електронен път чрез автоматизираната информационна система за електронни услуги на Изпълнителна агенция „Автомобилна администрация“.

(2) Заявлението за издаване на карта за квалификация на водача се подава от водача, а когато не е по електронен път, може да се подаде от упълномощен по реда на чл. 18 от АПК негов пълномощник.

(3) Когато към заявлението не са приложени всички изискуеми документи и/или в заявлението и/или приложените към него документи са установени непълноти или нередовности, или заявителят не се е подписал на определеното място, изпълнителният директор на Изпълнителна агенция „Автомобилна администрация“ уведомява заявителя за това и определя 10-дневен срок за отстраняването на посочените несъответствия.

Чл. 29б. Картата за квалификация на водача се издава на водач, който притежава валидно свидетелство за управление на моторно превозно средство от съответната категория, както е определено в чл. 15а, ал. 4 и 5. При издаване на картата компетентните органи проверяват валидността на свидетелството за управление за съответната категория превозно средство.

Чл. 29в. Картата за квалификация на водача се изработва по образец (Приложение № 1) и се издава със срок на валидност, съответен на валидността на квалификацията, чиято валидност изтича последна.

Чл. 29г. (1) Министърът на транспорта, информационните технологии и съобщенията или оправомощено от него длъжностно лице издава картата за квалификация на водача в 30-дневен срок от получаване на заявлението или от отстраняване на нередовностите в него или отказва да издаде карта за квалификация на водача, когато:

1. в заявлението за издаване на картата е подадена невярна или неточна информация;

2. заявителят не отговаря на изискванията.

(2) Отказът по ал. 1 подлежи на обжалване по реда на Административнопроцесуалния кодекс.

(3) Министърът на транспорта, информационните технологии и съобщенията или оправомощено от него длъжностно лице със заповед може да обяви за невалидна карта за квалификация на водача, когато:

1. картата е издадена въз основа на документ с невярно съдържание или на неистински или подправен документ;

2. когато се установи, че проведеното обучение или изпит за удостоверяване на квалификацията на водача не са проведени или са в извършени в нарушение на тази наредба;

3. картата е изгубена, открадната, унищожена или повредена.

Чл. 29д. Притежателят на карта за квалификация на водача е длъжен:

1. при получаване на новата карта за квалификация да върне предходно издадената карта в Изпълнителна агенция „Автомобилна администрация“ или регионално звено на агенцията;

2. в случай, че неговата карта е била изгубена, унищожена или открадната, в 7 дневен срок да подаде декларация в Изпълнителна агенция „Автомобилна администрация“ (Приложение № 7);

3. в случай, че картата е повредена, да я предаде в съответното регионално звено на агенцията по адреса на постоянно местожителство, посочен в документа за самоличност.

Чл. 29е. (1) Картата за квалификация на водача може да бъде получена лично от заявителя или от упълномощен по реда на чл. 18 от АПК негов пълномощник, ако заявлението за издаване е подадено лично. При получаване на картата, пълномощникът представя съответния документ за упълномощаване.

(2) Картата за квалификация на водача се получава от регионалното звено на агенцията, в което е подадено заявлението за издаване на картата или от деловодството Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5, както и от всяко едно регионално звено на Изпълнителна агенция „Автомобилна администрация“, когато това е заявено от кандидата в заявлението за издаване.

(3) Със заявлението за издаване на картата за квалификация, когато заявлението се подава лично, заявителят може да посочи адрес, на който да му бъде предоставена картата за квалификация на водача, като в този случай заявителят заплаща цената за доставката с куриер.

(4) При получаване на картата за квалификация на водача, с изключение на случаите по ал. 3, се подписва двустранен приемно-предавателен протокол (Приложение № 8). Протоколът се попълва в два еднообразни екземпляра – по един за всяка страна.

(5) Изпълнителна агенция „Автомобилна администрация“ води и поддържа регистър за издадените карти за квалификация на водача, който съдържа:

1. информация за подадените заявления;

2. номерата на издадените карти, дата на издаване и срока на валидност;

3. трите имена и единен граждански номер, постоянен и настоящ адрес на лицата, на които са издадени картите;

4. свидетелство за управление на лицето към датата на подаване на заявлението - №, притежавани категории, срок на валидност;

5. снимка на лицето, на което е издадена картата;

6. учебен център, обучил лицето, вид и период на обучението;

7. номер и дата на издаденото удостоверение за професионална компетентност;

8. издаваща държава и наименование на издаващия орган – при замяна на карта, издадена от друга държава;

9. информация за промяната на статуса на издадените карти за квалификация и дата на промяна на статуса.

(6) Информацията по ал. 5 се съхранява на електронен носител.“

**§ 29.** В чл. 30 се правят следните изменения:

1. В ал. 1 думите „конкурс, при условията и по реда на тази наредба“ се заменят с „процедура за избор на изпълнител, проведена по реда на Закона за обществените поръчки“.

2. Алинея 2 се отменя.

**§ 30.** Членове 31 – 43 се отменят.

**§ 31.** Създава се Глава шеста „КОНТРОЛ И САНКЦИИ“:

„Глава шеста

КОНТРОЛ И САНКЦИИ

Чл. 44. (1) Контролът по прилагането на тази наредба се осъществява от Изпълнителната агенция „Автомобилна администрация“.

(2) За констатираните нарушения контролните органи съставят актове за установяване на административни нарушения.

(3) Лицата, получили удостоверение за регистрация за обучение за начална квалификация и за усъвършенстване на познанията на водачите, осигуряват на контролните органи по чл. 91 от Закона за автомобилните превози достъп за извършване на проверка на материалната база и представят поисканите им документи, свързани с обучението на водачите за придобиване на начална квалификация и за усъвършенстване на познанията им.

(4) В професионалните училища, професионалните гимназии, професионалните колежи и средните училища с професионални паралелки контролът по прилагането на наредбата се осъществява съвместно с представител на съответното регионално управление на образованието.“

**§ 32.** В § 3, т. 2 от Преходните и заключителни разпоредби, думата „ал. 5“ се заменя с „ал. 9“.

**§ 33.** В Приложение № 1 към чл. 2, т. 2 се правят следните изменения:

1. В третия абзац думите „модел на Европейските общности“ се заменят с „образец на Европейския съюз“, а думата „Общността“ се заменя с „Европейския съюз“.

2. В образеца на картата за квалификация на водач на МПС думите „Министерство на транспорта“ се заменят с „Министерство на транспорта, информационните технологии и съобщенията“, думите „Ministry of Transport“ се заменят с „Ministry of Transport, Information Technology and Communications“, а думите „Код на общността/community code“ се заменят с „код на съюза/Union code“.

3. В страна 1 се правят следните изменения:

а) в т. 9 думите „категория/подкатегория“ се заменят с „категория“;

б) буква „д“ се изменя така:

„д) заглавието „Образец на Европейския съюз“ на езика или езиците на държавата член на Европейския съюз, която издава картата и подзаглавието „карта за квалификация на водач на моторно превозно средство“ на останалите официални езици на Съюза, отпечатани в син цвят, така че да образуват фона на картата“.

4. В страна 2 се правят следните изменения:

а) в т. 9 думите „категория/подкатегория“ се заменят с „категория“;

б) в т. 10 думите „код на Общността“ се заменят с „хармонизирания код „95“ на Съюза, предвиден в приложение I към Директива 2006/126/ЕО“.

**§ 34.** В приложение № 2 към чл. 2, ал. 2 текстът в поле „Забележка“ се изменя така:

„Забележка: Номерата на удостоверенията по чл. 28, ал. 1 съдържат номера на удостоверението за регистрация за извършване на обучението на лицето по чл. 7, ал. 1, тире и след него като шестцифрено число е номерът, под който кандидатът е записан в регистъра по чл. 15, ал. 1 (3 - 000126).“

**§ 35.** Приложение № 3 към чл. 8, ал. 1 се изменя така:

 „Приложение № 3

 към чл. 8, ал. 1

ДО

ИЗПЪЛНИТЕЛНИЯ ДИРЕКТОР

НА ИЗПЪЛНИТЕЛНА АГЕНЦИЯ

„АВТОМОБИЛНА АДМИНИСТРАЦИЯ“

ЗАЯВЛЕНИЕ

Наименование на лицето: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

БУЛСТАТ/ЕИК.. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

Адрес: .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

тел.: .. .. .. .. .. .. .. .. .. .. .. .. .. .. .. .. .., електронен адрес: .. .. .. .. .. .. .. .. .. .. .. .. .. .. .. .. .. .. .. .. ..

Управител: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ЕГН .. .. .. .. .. .. .. .. .. .. .. .. .. .. ..

Моля, да бъде издадено удостоверение за регистрация за обучение на кандидатите за придобиване на карта за квалификация на водача.

Прилагам следните документи:

□ документ - удостоверяващ регистрация по законодателството на държава - член на Европейския съюз или държава - страна по Споразумението за Европейското икономическо пространство; за лицата на бюджетна издръжка - копие от акта за тяхното създаване;

□ декларация, че за тях не е открита процедура за обявяване в несъстоятелност;

□ адрес на помещенията, които се ползват за учебен кабинет и на учебните площадки, информация за собственика и основанието за ползването им и брой места за обучаваните и преподавателя. Ако документът, удостоверяващ право на собственост или право на ползване, не подлежи на вписване или не е вписан в имотния регистър, се представя копие от съответния документ;

□ списък на преподавателите по образец (Приложение № 4а);

□ свидетелства за съдимост на преподавателите - прилага се, когато съответното лице не е български гражданин;

□ копие на дипломите за завършено образование на преподавателите – документът се прилага за преподавател, който се вписва за първи път в списък. Документът не се прилага в случаите по чл. 8, ал. 1, т. 6;

□ копие на свидетелството за професионална квалификация „Инструктор за обучение на водачи на моторно превозно средство“ (за преподавателите по практическо обучение) – документът се прилага за преподавателя, който се вписва за първи път в списък;

□ копие на трудова или осигурителна книжка, удостоверяващи професионалния опит на преподавателите - документът се представя за преподавател, който се вписва за първи път в списък или за преподавател по управление на МПС, за когото не може да се установи необходимия професионален опит по служебен път съгласно чл. 8, ал. 1, т. 8.

□ копие на свидетелствата за управление на МПС на преподавателите - документът се представя за преподаватели, които за първи път се вписват в списък или чиито свидетелства има промяна след предходното им представяне в ИААА;

□ списък на превозните средства, с които ще се извършва обучението, съдържащ информацията по чл. 8, ал. 1, т. 9;

□ копие на документ за собственост или договор за наем или лизинг за превозните средства, с които ще се извършва обучението;

□ копие на свидетелствата за регистрация (документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА) и документ за извършена проверка на техническата изправност на превозното средство, с който се допуска за движение по пътищата, отворени за обществено ползване (за ППС, на което е издаден такъв документ от МВР);

□ копие на застраховка на местата за сядане в превозните средства, с които ще се извършва обучението за категории С1 и С – всички места за сядане, за категории D1 и D – не по-малко от осем места за сядане;

□ учебна документация за начално обучение и учебна документация за периодично обучение за превоз на пътници;

□ учебна документация за начално обучение и учебна документация за периодично обучение за превоз на товари;

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на пътници;

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на товари.

Желая да получа резултата от административната услуга:

□ на гише в централно управление;

□ на гише в регионално звено на ИААА в гр………………

□ по куриер за сметка на получателя

Забележка:

Копията на документите се заверяват с подпис на управителя на лицето по чл. 7, ал. 1 или оправомощено от него лице.

ДЕКЛАРАЦИЯ: Информиран съм, че личните ми данни ще бъдат обработвани на основание нормативната уредба на Република България и Европейския съюз, за вписване в регистъра по чл. 10, ал. 5 от Наредба № 41 от 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация.

ДАТА…………… ПОДПИС:……………“

**§ 36.** Създава се Приложение № 3а към чл. 8, ал. 2:

 „Приложение № 3а

 към чл. 8, ал. 2

ТЕМИ И ЦЕЛИ ПРИ ПРОВЕЖДАНЕ НА ОБУЧЕНИЕТО

Тема 1. Обучение за напреднали по рационално управление на превозно средство на базата на изискванията за безопасност.

Цел 1.1. Да знае характеристиките на предавателната система, за да я използва по възможно най-добър начин:

- криви, свързани с въртящия момент, мощност и специфична консумация на двигателя, област на оптимално използване на оборотомера, обвивни диаграми на отношението на предавателната кутия;

Цел 1.2. Да познава техническите характеристики и работата на регулаторите за безопасност, за да контролира превозното средство, да минимизира износването и да предотвратява неправилното функциониране:

- граници на използване на спирачки и забавители, комбинирано използване на спирачки и забавители, по-добро използване на отношението скорост/предавка, използване на инерцията на превозното средство, използване на начини за забавяне и спиране по наклонени надолу участъци, действие в случай на отказ, използване на електронни и механични устройства като електронна стабилизираща програма (ESP), усъвършенствани системи за аварийно спиране (AEBS), антиблокираща спирачна система (ABS), системи за контрол на теглителната сила (TCS) и бордови системи за наблюдение (IVMS), както и други устройства за подпомагане или автоматизиране на дейността на водача, които са одобрени за употреба;

Цел 1.3. Способност да оптимизира разхода на гориво:

- оптимизация на разхода на гориво чрез прилагане на знанията по точки 1.1. и 1.2, значение на предвиждането на транспортния поток, подходяща дистанция спрямо други превозни средства и използване на инерцията на превозното средство, стабилна скорост, плавен стил на управление и подходящо налягане на гумите, както и запознатост с интелигентните транспортни системи, които подобряват ефикасното управление и подпомагат планирането на маршрута;

Цел 1.3а. Способност да предвижда и оценява рисковете в пътното движение и да се съобразява с тях:

- да е запознат и да умее да се съобразява с различните пътни условия, пътното движение и атмосферните условия, да предвижда предстоящи събития; да разбира как да подготвя и да планира пътуването по време на необичайни атмосферни условия; да е запознат с използването на свързаното спасително оборудване и да разбира кога пътуването трябва да бъде отложено или отменено поради извънредни атмосферни условия;

- да се съобразява с рисковете на пътното движение, включително опасно поведение при участие в пътното движение или разсейване при управление на превозно средство (поради използването на електронни устройства, хранене, пиене и т.н.);

- да разпознава опасните ситуации и да се съобразява с тях, и да бъде в състояние да се справя с произтичащия от тях стрес, по-специално по отношение на размерите и масата на превозните средства и уязвимите участници в пътното движение, като пешеходци, велосипедисти и водачи на двуколесни МПС;

- да разпознава евентуалните опасни ситуации и правилно да тълкува как те може да се превърнат в ситуации, в които сблъсъкът е неизбежен, и да подбира и изпълнява действия, които способстват за повишаване на безопасността в такава степен, че все пак сблъсъкът да може да се предотврати, в случай че евентуалните опасности настъпя;

Цел 1.4. Способност да товари превозното средство при спазване на правилата за безопасност и правилно използване на превозното средство (категории С1, С1Е, С, СЕ):

- сили, които оказват въздействие на превозното средство в движение, използване на предавателното отношение в съответствие с товара на превозното средство и профила на пътя, използване на автоматични предавателни системи, изчисляване на полезния товар на превозното средство или състава от превозни средства, изчисляване на общ обем, разпределение на товара, последствия от претоварване на оста, стабилност и център на тежестта на превозното средство, видове опаковки и палети;

- основни категории товари, които се нуждаят от прикрепване, техники за затягане и прикрепване, използване на закрепващи ленти, проверка на устройства за прикрепване, използване на оборудване за манипулиране, поставяне и махане на покривало;

Цел 1.5. Способност да осигури комфорт и безопасност на пътниците (категории D1, D1E, D, DE):

- коригиращи надлъжни и странични движения, разделяне на пътя, разположение върху пътя, плавно спиране, движение на каросерията, използване на специфични инфраструктури (обществени зони, платна на пътя със специално предназначение), разрешаване на противоречия между изискването за безопасно управление на превозно средство и други роли на водача на превозно средство, взаимодействие с пътници, особености на някои групи пътници (хора с увреждания, деца);

Цел 1.6. Способност да товари превозното средство при надлежно отчитане на правилата за безопасност и правилно използване на превозното средство:

- сили, които оказват въздействие на превозното средство в движение, използване на предавателното отношение в съответствие с товара на превозното средство и профила на пътя, използване на автоматични предавателни системи, изчисляване на полезния товар на превозното средство или състава от превозни средства, разпределение на товара, последствия от претоварване на оста, стабилност и център на тежестта на превозното средство.

Тема 2. Прилагане на правната уредба

Цел 2.1. Да познава социалната среда на автомобилния транспорт и уреждащата го правна уредба:

- максимални работни периоди, характерни за транспортния отрасъл; принципи, прилагане и последици на регламенти (ЕО) № 561/2006 ( 7 ) и (ЕС) № 165/2014 на Европейския парламент и на Съвета;

- санкции за неизползване, неправилно използване или подправяне на тахографа;

- познаване на социалната среда на автомобилния транспорт: права и задължение на водачите на превозно средство по отношение на началната квалификация и продължаващото обучение;

Цел 2.2. Да познава правната уредба относно превоза на товари (категории С1, С1Е, С, СЕ):

- разрешителни за извършване на превоз, документи, които трябва да се носят в превозното средство, забрана за ползване на определени пътища, пътни такси, задължения по типови договори за превоз на товари, изготвяне на документи, които съставляват договора за транспорт, международни транспортни разрешения, задължения по Конвенцията за договора за международен автомобилен превоз на товари, изготвяне на международна товарителница, преминаване през граница, спедитори, специални документи, които придружават товарите;

Цел 2.3. Да знае правната уредба за превоз на пътници (категории D1, D1E, D, DE):

- превоз на специфични групи пътници, безопасно оборудване на борда на автобуси, обезопасителни колани, товар на превозно средство.

Тема 3. Здравна, пътна и екологична безопасност, предоставяне на услуги, логистика

Цел 3.1. Да осведоми водачите на превозно средство за рисковете на пътя и за произшествия при работа:

- типове произшествия при работа в транспортния сектор, статистика на пътнотранспортни произшествия, участие на товарни автомобили/междуградски автобуси, човешки, материални и финансови последици;

Цел 3.2. Способност за предотвратяване на престъпления и трафик на нелегални имигранти:

- обща информация, последствия за водачи на превозно средство, превантивни мерки, списък за проверка, законодателство за отговорността на превозвача;

Цел 3.3. Способност за предотвратяване на физически рискове:

- ергономични принципи; движения и пози, които представляват опасност, физическа годност, упражняване на манипулиране, лична защита;

Цел 3.4. Осведоменост за важността на физическите и умствени способности:

- принципи на здравословно балансирано хранене, въздействие на алкохол, наркотици и други вещества, които могат да повлияят върху поведението, симптоми, причини, ефекти на умора и стрес, основната роля на основния цикъл работа/почивка;

Цел 3.5. Способност на оценка на аварийни ситуации:

- поведение при аварийна ситуация: оценка на ситуацията, избягване на усложнения на произшествието, повикване на помощ, помагане на пострадалите и даване на първа помощ, реакция в случай на пожар, евакуиране на намиращите се в товарния автомобил/пътниците в автобуса, осигуряване на безопасността на всички пътници, реакция в случай на агресия; основни принципи на изготвяне на отчет за произшествие;

Цел 3.6. Способност за възприемане на поведение, което подпомага подобряването на имиджа на компанията:

- поведение на водача на превозно средство и имидж на компанията: важност за компанията на стандарта на обслужването, предоставено от водача на превозно средство, ролите на водача на превозно средство, хората, с които водачът на превозно средство ще бъде в контакт, поддръжка на превозно средство, организация на работата, търговски и финансови ефекти при възникване на конфликт;

Цел 3.7. Да познава икономическата среда на автомобилния превоз и организацията на пазара (категории С1, С1Е, С, СЕ):

- автомобилният транспорт във връзка с другите видове транспорт (конкуренция, товароизпращачи), различни автомобилни транспортни дейности (превоз за сметка на насрещната страна, за собствена сметка, спомагателни транспортни дейности), организация на основните типове транспортни дружества и спомагателни транспортни дейности, различни транспортни специализации (камиони цистерни, контролирана температура, опасни товари, превоз на животни и т.н.), развитие на отрасъла (диверсификация на предоставяните услуги, автомобилен транспорт – железопътен транспорт, подизпълнение и т.н.);

Цел 3.8. да познава икономическата среда на автомобилния превоз на пътници и организацията на пазара (категории D1, D1E, D, DE):

- автомобилният превоз на пътници във връзка с другите видове пътнически транспорт (железопътен транспорт, лични автомобили), различни дейности, включващи автомобилен превоз на пътници, осведоменост относно уврежданията, преминаване на граници (международен транспорт), организация на основните типове транспортни дружества за автомобилен превоз на пътници.“

**§ 37.** Приложение № 4 към чл. 10, ал. 3, се изменя така:

 „Приложение № 4

 към чл. 10, ал. 3

ДО

ИЗПЪЛНИТЕЛНИЯ ДИРЕКТОР

НА ИЗПЪЛНИТЕЛНА АГЕНЦИЯ

„АВТОМОБИЛНА АДМИНИСТРАЦИЯ“

ЗАЯВЛЕНИЕ

Наименование на лицето: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. … .. .. .. ..

БУЛСТАТ/ЕИК.. .. .. .. .. .. .. .. .. .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. . .. .. .. .. .. .. .. .

Адрес: .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

тел.: .. .. .. .. .. .. .. .. .. .. .. .. .. .. .. .. .., електронен адрес: .. .. .. .. .. .. .. .. .. .. .. .. .. .. .. .. .. .. .. .. ..

Управител: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ЕГН .. .. .. .. .. .. .. .. .. .. .. .. .. .. ..

Моля, да бъде извършена **ПРОМЯНА** в удостоверение за регистрация № .. .. .. .. .. .. ../.. .. .. .. .. ..г.

□ в обстоятелствата за издаване на удостоверението;

□ в списъка на преподавателите;

□ в списъка на превозните средства.

Прилагам следните документи:

□ документ - удостоверяващ регистрация по законодателството на държава - член на Европейския съюз или държава - страна по Споразумението за Европейското икономическо пространство; за лицата на бюджетна издръжка - копие от акта за тяхното създаване;

□ декларация, че за тях не е открита процедура за обявяване в несъстоятелност;

□ адрес на помещенията, които се ползват за учебен кабинет и на учебните площадки, информация за собственика и основанието за ползването им и брой места за обучаваните и преподавателя. Ако документът, удостоверяващ право на собственост или право на ползване, не подлежи на вписване или не е вписан в имотния регистър, се представя копие от съответния документ;

□ списък на преподавателите по образец (Приложение № 4а);

□ свидетелства за съдимост на преподавателите - прилага се, когато съответното лице не е български гражданин;

□ копие на дипломите за завършено образование на преподавателите – документът се прилага за преподавател, който се вписва за първи път в списък. Документът не се прилага в случаите по чл. 8, ал. 1, т. 6;

□ копие на свидетелството за професионална квалификация „Инструктор за обучение на водачи на моторно превозно средство“ (за преподавателите по практическо обучение) – документът се прилага за преподавателя, който се вписва за първи път в списък;

□ копие на трудова или осигурителна книжка, удостоверяващи професионалния опит на преподавателите - документът се представя за преподавател, който се вписва за първи път в списък или за преподавател по управление на МПС, за когото не може да се установи необходимия професионален опит по служебен път съгласно чл. 8, ал. 1, т. 8.

□ копие на свидетелствата за управление на МПС на преподавателите - документът се представя за преподаватели, които за първи път се вписват в списък или чиито свидетелства има промяна след предходното им представяне в ИААА;

□ списък на превозните средства, с които ще се извършва обучението, съдържащ информацията по чл. 8, ал. 1, т. 9;

□ копие на документ за собственост или договор за наем или лизинг за превозните средства, с които ще се извършва обучението;

□ копие на свидетелствата за регистрация (документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА) и документ за извършена проверка на техническата изправност на превозното средство, с който се допуска за движение по пътищата, отворени за обществено ползване (за ППС, на което е издаден такъв документ от МВР);

□ копие на застраховка на местата за сядане в превозните средства, с които ще се извършва обучението за категории С1 и С – всички места за сядане, за категории D1 и D – не по-малко от осем места за сядане;

□ учебна документация за начално обучение и учебна документация за периодично обучение за превоз на пътници;

□ учебна документация за начално обучение и учебна документация за периодично обучение за превоз на товари;

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на пътници;

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на товари.

Желая да получа резултата от административната услуга:

□ на гише в централно управление;

□ на гише в регионално звено на ИААА в гр………………

□ по куриер за сметка на получателя

***Забележка:***

Копията на документите се заверяват с подпис на управителя на лицето по чл. 7, ал. 1 или оправомощено от него лице.

ДЕКЛАРАЦИЯ: Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 10, ал. 5 от Наредба № 41 от 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация.

ДАТА…………… ПОДПИС:……………“

**§ 38.** Създава се Приложение № 4а към чл. 8, ал. 1, т. 7:

„Приложение № 4а

 към чл. 8, ал. 1, т. 7

|  |  |  |  |  |  |  |  |
| --- | --- | --- | --- | --- | --- | --- | --- |
| № по ред | Име, презиме, фамилия | ЕГН | Свидетелство/диплома за завършено образование  | Свидетелство за професионална квалификация „Инструктор за обучение на водачи на моторно превозно средство“ (*за преподавателите по практическо обучение*)  | Свидетелство за управление на МПС | теми и цели от съдържанието на обучението |  |
| /№/дата, издадено от/ | /№/дата, издадено от/ | /№/дата/ категории/ |  |
|  |  |  |  |  |  |  | „ |

**§ 39.** В Приложение № 5 думите „чл. 15, ал. 3“ се заменят с „чл. 15, ал. 1“.

**§ 40.** Създава се Приложение № 5а към чл. 15, ал. 2:

 „Приложение № 5а

 към чл. 15, ал. 2

ДЕКЛАРАЦИЯ

Долуподписаният/ата . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

ЕГН . . . . . . . . . . . . , лична карта № . . . . . . . . . . . ., изд. на . . . . . . . . . . . г., МВР – гр. . . . . . . . . . .,

постоянен адрес: гр. (с.) . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Област . . . . . . . . . . . . . . . . . . ж.к./ул. . . . . . . . . . . . . . . . . . . . . . . . . . . ., тел. . . . . . . . . . . . . . . . .

желая да премина:

□ обучение за начална квалификация за придобиване на карта за квалификация на водач на МПС за превоз на товари/пътници (ненужното се зачертава);

□ периодично обучение за придобиване на карта за квалификация на водач на МПС за превоз на товари/пътници (ненужното се зачертава).

ДЕКЛАРИРАМ, ЧЕ отговарям на изискванията към кандидатите, определени в Наредба № 41 и:

□ съм гражданин на държава-член на Европейския съюз и съм установил обичайното си пребиваване в Република България;

□ съм гражданин на държава, която не е член на Европейския съюз и предприятието, в което съм назначен на трудов договор, е установено в Република България;

□ притежавам свидетелство за управление на МПС от следните категории:

- кат. . . . . . . придобита на . . . . . . . . . . . . . . ; кат. . . . . . . придобита на . . . . . . . . . . . . . . . . . . . .;

- кат. . . . . . . придобита на . . . . . . . . . . . . . . ; кат. . . . . . . придобита на . . . . . . . . . . . . . . . . . . . . ;

□ притежавам удостоверение за професионална компетентност за извършване на превоз на товари/пътници (ненужното се зачертава) № ………/……….20……г., издадено от…………………………………………………………………………………………………...;

□ притежавам карта за квалификация на водача на МПС за превоз на товари/пътници №……….(ненужното се зачертава).

□ ДЕКЛАРИРАМ, че съм съгласен личните ми данни да бъдат обработвани на основание нормативната уредба на Република България и Европейския съюз, за вписване в регистъра по чл. 15, ал. 1 от Наредба № 41 от 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация.

Гр. . . . . . . . . . . . . . . . . . .

Дата: . . . . . . . . . . . . . . . . ДЕКЛАРАТОР: . . . . . . . . . . . .

/подпис/“

**§ 41.** Създава се Приложение № 5б към чл. 22, ал. 2:

|  |
| --- |
| „Приложение № 5бкъм чл. 22, ал. 2 |
|  |
|  |
| ПРОТОКОЛ № . . . . . .. /. . . . . . . . . . г.  |
| за провеждане на изпит за придобиване на начална квалификация за водач на МПС за превоз на пътници/товари, група №..... |
| Начало: . . . . . . . . . . . . . . . . . . Кабинет: . . . . . . . . . . . . . . . . . . . . . . . . . . . . . . .  |
| Комисия, провела изпита:1. Председател: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 2. Член: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . |

|  |  |  |  |  |  |  |  |
| --- | --- | --- | --- | --- | --- | --- | --- |
| № | Име, презиме, фамилия | ЕГН | I част Изпитен тест | II част | Окончателен резултат | Пътници/товари | Забележка |
|  |  |  | Тест№ | Тест отворени въпроси№ | Оценка | Казуси№, № | Оценка |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
| Обобщени данни: | По списък: | Издържали: | Комисия: 1. . . . . . . . . . ./подпис/ |  |
| Явили се: | Неиздържали: |  |
| 2. . . . . . . . . ./подпис/ | „ |

**§ 42.** Приложение № 6 към чл. 29, ал. 1 се отменя.

**§ 43.** Създава се Приложение № 7 към чл. 29, ал. 3:

„Приложение № 7

към чл. 29, ал.3

ДЕКЛАРАЦИЯ

от . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

*(трите имена на заявителя физическо лице или на представляващия търговеца)*

ЕГН . . . . . . . . . . . . . . . . .л.к. № . . . . . . . . . . . . . . . . издадена на . . . . . . . . . . . . от . . . . . . . . . . . . . .

С настоящото декларирам, че на . . . . . . . . . . . . . . . . . . . . . г. картата за квалификация на водача издадена на . . . . . . . . . . . . . . . . . . . . г. валидна до . . . . . . . . . . . . . . . . . . . . . . . . . . . . . . . . г. е:

□ изгубена

□ открадната

□ унищожена.

Прилагам копие на:

□ в случай на кражба - документ за уведомяване на съответните компетентни органи за извършената кражба;

□ в случай на унищожаване – документ от компетентен орган, удостоверяващ обстоятелството.

Гр. . . . . . . . . . . . . . . . . . . . . . Декларатор: . . . . . . . . . . . . . .

Дата:. . . . . . . . . . . . . . . . . г. /подпис/“

 **§ 44.** Създава се Приложение № 8 към чл. 29е, ал. 5:

„Приложение № 8

към чл. 29е, ал. 5

ПРИЕМНО-ПРЕДАВАТЕЛЕН ПРОТОКОЛ

Днес. . . . . . . . . . . . . . . г.,

Долуподписаният . . . . . . . . . . . . . . . . . . . . . . . . . . . . . . . ЕГН . . . . . . . . . . . . . . . . . . . . . . . . . .

*(име, презиме, фамилия)*

Пълномощник . . . . . . . . . . . . . . . . . . . . . . . . . . .. . . . . . . . . . . . . ЕГН . . . . . . . . . . . . . . . . . . . . . . . . .

*(име, презиме, фамилия)*

получих от регионално звено „Автомобилна администрация“ гр. ……………….. плик с ненарушена цялост съдържащ 1 брой карта за квалификация на водача №…………..

Долуподписаният . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

*(име, презиме, фамилия, служител на регионално звено „АА“)*

Гр. . . . . . . . . . . . . . . Приел: . . . . . . . . . . . . . . . . . . . . . . . . . . . . . .

 /име, фамилия, подпис/

Дата . . . . . . . . . . . . г. Предал: . . . . . . . . . . . . . . . . . . . . . . . . . . . . . .

 /име, фамилия, подпис/

Приложение: Пълномощно (ако се получава от упълномощено лице).

*Забележка: Приемо-предавателният протокол се попълва в два еднообразни екземпляра по един за всяка страна.*“

**§ 45.** Създава се Приложение № 9 към чл. 9, ал. 2:

„Приложение № 9

към чл. 9, ал. 2

РЕПУБЛИКА БЪЛГАРИЯ

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

ИЗПЪЛНИТЕЛНА АГЕНЦИЯ „АВТОМОБИЛНА АДМИНИСТРАЦИЯ“

# **УДОСТОВЕРЕНИЕ ЗА РЕГИСТРАЦИЯ**

**№ ……..**

НА ОСНОВАНИЕ ЧЛ. 7 б, АЛ. 9 ОТ ЗАКОНА ЗА АВТОМОБИЛНИТЕ ПРЕВОЗИ, ИЗПЪЛНИТЕЛНИЯТ ДИРЕКТОР НА ИЗПЪЛНИТЕЛНА АГЕНЦИЯ “АВТОМОБИЛНА АДМИНИСТРАЦИЯ” ИЗДАВА НАСТОЯЩОТО УДОСТОВЕРЕНИЕ НА:

….……………………………………………………………………………………………….…

 *(наименование)*

БУЛСТАТ: ………………………………………………………………………………………...

АДРЕС: ……………………………………………………………………………………........

ЕГН: ………………………………………………………………………………………………...

ТЕЛ.: ……………………………………………………………………………………………….

## **ЗА ОРГАНИЗИРАНЕ НА КУРСОВЕ ЗА ПРИДОБИВАНЕ НА НАЧАЛНА КВАЛИФИКАЦИЯ И ЗА УСЪВЪРШЕНСТВАНЕ НА ПОЗНАНИЯТА НА ВОДАЧИ НА АВТОМОБИЛИ ЗА ОБЩЕСТВЕН ПРЕВОЗ НА ПЪТНИЦИ И ТОВАРИ И ЗА ПРЕВОЗИ ЗА СОБСТВЕНА СМЕТКА**

ИЗДАДЕНО НА: …………… г.

ИЗПЪЛНИТЕЛЕН ДИРЕКТОР:

/подпис, печат/“

**Допълнителна разпоредба**

**§ 46.** С наредбата се въвеждат изисквания на Директива (ЕС) 2018/645 на Европейския парламент и на Съвета от 18 април 2018 година за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници и на Директива 2006/126/ЕО относно свидетелства за управление на превозни средства.

**Преходни и заключителни разпоредби**

**§ 47.** (1) Лицата по чл. 7, ал. 1, притежаващи удостоверение за регистрация, следва да приведат учебната си документация в съответствие с чл. 8, ал. 3, чл. 14, ал. 4, чл. 16, ал. 2 и 3, чл. 17, ал. 4, изречение първо и чл. 18, ал. 4, изречение първо в срок до 6 месеца от датата на обнародване на наредбата в „Държавен вестник“.

(2) Учебната документация се изпраща до Изпълнителна агенция „Автомобилна администрация“ за нейното утвърждаване в срока по ал. 1. Учебната документация се връща на учебния център след утвърждаването ѝ.

(3) Правото да се организират курсове за обучение на водачи за придобиване на начална квалификация и за усъвършенстване на познанията им се прекратява и лицето по чл. 7, ал. 1 се заличава от регистъра, когато не е изпълнено изискването по ал. 2.

**§ 48.** Наредбата влиза в сила от деня на обнародването ѝ в „Държавен вестник“, с изключение на § 9, т. 3 относно чл. 10, ал. 6, § 13 относно чл. 15, ал. 1, ал. 3 и ал. 5-7, § 16 относно чл. 17, ал. 4, изречение второ, § 17, т. 2 относно чл. 18, ал. 4, изречение второ, § 18, т. 1 относно чл. 19, ал. 1, изречение второ, § 21, т. 2 относно чл. 22, ал. 2, изречение второ, § 22, т. 4, относно чл. 23, ал. 7, § 25 относно чл. 27, ал. 1 и § 26, т. 1 относно чл. 28, ал. 1, които влизат в сила 18 месеца след обнародването на наредбата в „Държавен вестник“.

**§ 49.** В едномесечен срок от влизане в сила на § 13 относно чл. 15, ал. 1, ал. 3 и ал. 5-7, управителите на лицата по чл. 7, ал. 1 или оправомощени от тях лица въвеждат в информационната система по чл. 10, ал. 5 информацията от регистъра по чл. 15, ал. 1 за кандидатите за придобиване на карта за квалификация на водача, които се обучават и не са завършили обучението си, както и за тези, които са го завършили и не са положили изпит.

**§ 50.** Разпоредбите на § 7 относно чл. 8, ал. 2 и 7 се прилагат до изтичането на 18 месеца от датата на обнародване на наредбата в „Държавен вестник“.

**§ 51.** Разпоредбите на § 7 относно чл. 8, ал. 2а и 7а влизат в сила 18 месеца след датата на обнародване на наредбата в „Държавен вестник“.

**§ 52.** Сертификатите за водач на превозно средство, издадени в съответствие с чл. 5 от Регламент (ЕО) № 1072/2009, и по-специално параграф 7 от него, с цел удостоверяване на съответствието с изискванията за обучение на Директива 2003/59/ЕО както и картите за квалификация на водача, които са издадени преди 23 май 2020 г., в които не е посочен кодът „95“ на Съюза, се приемат като доказателство за квалификация до изтичане на срока им на валидност.

**§ 53.** Навсякъде в наредбата:

1. думите „съответната регионална дирекция „Автомобилна администрация“ се заменя със „съответното регионално звено на Изпълнителна агенция „Автомобилна администрация“;

2. думите „министъра на транспорта“ и „министърът на транспорта“ се заменят с „министъра на транспорта, информационните технологии и съобщенията“ и „министърът на транспорта, информационните технологии и съобщенията“, а думите „Министерството на транспорта“ се заменят с „Министерството на транспорта, информационните технологии и съобщенията“.

**Росен Желязков**

*Министър на транспорта,*

*информационните технологии и съобщенията*

|  |  |
| --- | --- |
| Съгласувано с:**Ангел Попов***Заместник-министър на транспорта,* *информационните технологии и съобщенията***Красимира Стоянова***Директор на дирекция „Правна“***Мария Калева***Началник на отдел „МПН“, дирекция „Правна“* | **Бойко Рановски***Изпълнителен директор на ИААА***Дамян Войновски***Заместник изпълнителен директор на ИААА***Михаела Атанасова** *Директор на дирекция ПНООПУП, ИААА***Бисерка Куцарова***Началник на отдел ПНО, ИААА***Изготвил:** **Станко Иванов** *Директор на дирекция ВМПС, ИААА* |